BREAKING อีลอน มัสก์ ขายหุ้น Tesla แล้ว 36,000 ล้านบาท
ล่าสุด อีลอน มัสก์ ได้ขายหุ้น Tesla แล้วเป็นมูลค่ากว่า 1.1 พันล้านดอลลาร์สหรัฐ หรือประมาณ 36,000 ล้านบาท
11 พ.ย. 2564

BREAKING อีลอน มัสก์ ขายหุ้น Tesla แล้ว 36,000 ล้านบาท
ล่าสุด อีลอน มัสก์ ได้ขายหุ้น Tesla แล้วเป็นมูลค่ากว่า 1.1 พันล้านดอลลาร์สหรัฐ หรือประมาณ 36,000 ล้านบาท
เนื่องจากที่ มัสก์ ได้ตั้ง Poll บน Twitter ส่วนตัวของเขาเมื่ออาทิตย์ที่ผ่านมาว่า “เขาจะขายหุ้น 10% ที่ตัวเองถืออยู่ดีไหม ?”
ซึ่งผลโหวตก็ปรากฏกว่า 58% หรือเกินกว่าครึ่ง โหวตให้เขาขายหุ้นเพื่อเอาไปจ่ายภาษี
มาวันนี้ ก็คอนเฟิร์มแล้วว่า เขาขายหุ้นไปแล้วจริง ๆ เพื่อเอาไปจ่ายภาษี
โดยอ้างอิงจากเอกสารที่ยื่นต่อคณะกรรมการกำกับหลักทรัพย์และตลาดหลักทรัพย์ (SEC) 
แสดงให้เห็นว่า มัสก์ ขายหุ้นไปทั้งหมด 934,091 หุ้น ที่ช่วงราคา 1,100 ถึง 1,200 ดอลลาร์สหรัฐต่อหุ้น
การขายหุ้นส่วนนี้ของมัสก์ ก็เพื่อนำไปจ่ายภาษีที่เขาถูกเรียกเก็บจากการใช้ Option หุ้น Tesla 
ซึ่งก่อนหน้านี้ เขากล่าวว่า การขายหุ้นบางส่วนของเขาออกไปเป็นทางเดียวที่เขาทำได้ที่จะได้เงินสดมาเพื่อจ่ายภาษี เพราะเขาไม่ได้รับเงินเดือนเป็นค่าตอบแทนจากการทำงาน และสินทรัพย์ของเขาอยู่ในรูปแบบหุ้น Tesla
ซึ่งจากข่าวหลายแหล่ง ก็บอกว่านี่ไม่ใช่เรื่องน่าแปลกใจเท่าไร โดยบางแหล่งก็บอกว่า การกระทำของ มัสก์ บนทวิตเตอร์นั้น เป็นเพียงการแสดง หรืออยากให้ตลาดรับรู้การตัดสินใจของเขาแบบเป็นนัยอยู่แล้ว
และอ้างอิงจากเว็บไซต์ TechCrunch ก็ระบุว่า ก่อนหน้านี้ มัสก์ ได้วางแผนขายหุ้น Tesla และยื่นคำร้องต่อ SEC ตั้งแต่วันที่ 14 กันยายน ที่ผ่านมาแล้ว
อย่างไรก็ตาม มัสก์ ก็ยังคงถือหุ้นบริษัทอยู่ถึง 170 ล้านหุ้น คิดเป็นประมาณ 17% ของหุ้น Tesla ซึ่งคิดเป็นจำนวนเงินประมาณ 6,000,000 ล้านบาท และเขาตั้งใจว่าจะขายหุ้นทั้งหมดประมาณ 10% ซึ่งคิดเป็นประมาณ 600,000 ล้านบาท ซึ่งหมายความว่าจำนวนหุ้นที่เขาจะต้องขายเพิ่มเพื่อให้เป็นไปตามเป้าหมาย ยังมีอีกมาก..
References:
-
 
-